text: Neid kanaleid võib pidada hästi läbi mõeldud propagandaks, kuid tegu on ka omamoodi infoallikaga. Nii Kadõrovi Instagram kui Putini telesild annavad tegelikult küllaltki hea pildi sellest, kuidas Venemaad kokkuvõttes valitsetakse. Suur osa Kadõrovi piltide kommentaaridest ei käi hoopiski nende kohta, vaid on mitmesugused abipalved. Kirjutavad invaliidid, pensionil olevad õpetajad, veteranid, ühesõnaga rahvas. Ning paluvad aidata raskes olukorras. Kes soovib elamispinda, et oleks, kuhu pruuti tuua, kes toetust, kes kapitaalremonti, kes aga kutsub külla oma silmaga veenduma, et maja hoovis on võimalik liikuda ainult paadiga.